Likumprojekts

**Likumprojekts** **"Grozījumi Zvejniecības likumā"**

Izdarīt Zvejniecības likumā (Latvijas Republikas Saeimas un Ministru Kabineta Ziņotājs, 1995, 11. nr.; 1997, 22. nr.; 1998, 23. nr.; 2000, 6. nr.; 2001, 23. nr.; 2003, 15., 23. nr.; 2004, 21. nr.; 2005, 13. nr.; 2008, 23. nr.; Latvijas Vēstnesis, 2009, 196. nr.; 2010, 105., 205. nr.; 2014, 114. nr.) šādus grozījumus:

1. Izteikt 18. pantu šādā redakcijā:

"**18. pants. Zivju resursu izmantošanas uzraudzības institūcijas**

Par Latvijas Republikas iekšējo ūdeņu, teritoriālo ūdeņu un ekonomiskās zonas ūdeņu zivju resursu izmantošanas uzraudzību atbild Valsts vides dienests, kā arī Dabas aizsardzības pārvalde, kas šīs funkcijas īsteno īpaši aizsargājamās dabas teritorijās un mikroliegumos. Zivju resursu izmantošanas uzraudzībā atbilstoši kompetencei ir iesaistīta pašvaldības policija un pašvaldības vides kontroles amatpersonas, kā arī Valsts policija, Valsts robežsardze un Nacionālo bruņoto spēku Jūras spēku flotiles Krasta apsardzes dienests."

1. 19. pantā:

izteikt otro daļu šādā redakcijā:

"(2) Valsts vides dienests zivju resursu izmantošanas uzraudzības jomā atbilstoši kompetencei veic šādas darbības:

1) izsniedz zvejas atļaujas (licences) zvejai iekšējos, Baltijas jūras un Rīgas jūras līča piekrastes un starptautiskajos ūdeņos;

2) Eiropas Parlamenta un Padomes 2013. gada 11. decembra regulas (ES) Nr. 1380/2013 par kopējo zivsaimniecības politiku [un ar ko groza Padomes regulas (EK) Nr. 1954/2003 un (EK) Nr. 1224/2009 un atceļ Padomes regulas (EK) Nr. 2371/2002 un (EK) Nr. 639/2004 un Padomes lēmumu 2004/585/EK](http://eur-lex.europa.eu/legal-content/LV/AUTO/?uri=celex:32013R1380), normu pārkāpumu gadījumā zvejas licences turētājiem un zvejas kuģu kapteiņiem piešķir soda punktus saskaņā ar Eiropas Padomes 2009. gada 20. novembra regulu (EK) Nr. [1224/2009](http://eur-lex.europa.eu/eli/reg/2009/1224/oj/?locale=LV), ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza regulas (EK) Nr. [847/96](http://eur-lex.europa.eu/eli/reg/1996/847/oj/?locale=LV), (EK) Nr. [2371/2002](http://eur-lex.europa.eu/eli/reg/2371/2002/oj/?locale=LV), (EK) Nr. [811/2004](http://eur-lex.europa.eu/eli/reg/2004/811/oj/?locale=LV), (EK) Nr. [768/2005](http://eur-lex.europa.eu/eli/reg/2005/768/oj/?locale=LV), (EK) Nr. [2115/2005](http://eur-lex.europa.eu/eli/reg/2115/2005/oj/?locale=LV), (EK) Nr. [2166/2005](http://eur-lex.europa.eu/eli/reg/2166/2005/oj/?locale=LV), (EK) Nr. [388/2006](http://eur-lex.europa.eu/eli/reg/2006/388/oj/?locale=LV), (EK) Nr. [509/2007](http://eur-lex.europa.eu/eli/reg/2007/509/oj/?locale=LV), (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ regulas (EEK) Nr. [2847/93](http://eur-lex.europa.eu/eli/reg/1993/2847/oj/?locale=LV), (EK) Nr. [1627/94](http://eur-lex.europa.eu/eli/reg/1994/1627/oj/?locale=LV) un (EK) Nr. [1966/2006](http://eur-lex.europa.eu/eli/reg/2006/1966/oj/?locale=LV), un Eiropas Komisijas 2011. gada 8. aprīļa Īstenošanas regulu (ES) Nr. [404/2011](http://eur-lex.europa.eu/eli/reg_impl/2011/404/oj/?locale=LV), ar kuru pieņem sīki izstrādātus noteikumus par to, kā īstenojama Padomes regula (EK) Nr. [1224/2009](http://eur-lex.europa.eu/eli/reg/2009/1224/oj/?locale=LV), ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem;

3) ar Zvejas pārraudzības centra starpniecību uzrauga Latvijas zvejas kuģu zvejas darbību.";

izslēgt 2.1 daļu;

izteikt trešo daļu šādā redakcijā:

"(3) Ja zveja notiek citu Eiropas Savienības dalībvalstu ūdeņos, trešo valstu ūdeņos vai starptautiskajos ūdeņos saskaņā ar Eiropas Savienības tieši piemērojamiem tiesību aktiem, starptautisko zvejniecības organizāciju lēmumiem vai starptautiskiem līgumiem par nozvejas kvotas iedalīšanu Latvijas Republikai, zvejas pārkāpumu gadījumos Valsts vides dienests veic administratīvo pārkāpumu procesu.";

izslēgt ceturto daļu;

izteikt piekto daļu šādā redakcijā:

"(5) Valsts vides dienesta un Dabas aizsardzības pārvaldes inspektoriem, kā arī pašvaldības policijai un pašvaldības vides kontroles amatpersonām ir tiesības iznīcināt nelikumīgi izmantotos aizliegtos zvejas rīkus un līdzekļus un nelikumīgi izmantotos nemarķētos zvejas rīkus, ja to īpašnieks nav noskaidrojams."

1. Izteikt 20. pantu šādā redakcijā:

"**20. pants. Sadarbība un līdzdalība zivju resursu aizsardzībā un izmantošanas uzraudzībā**

1. Valsts vides dienests zivju resursu aizsardzībā un izmantošanas uzraudzībā Latvijas Republikas iekšējos ūdeņos un jūras piekrastē ir tiesīgs iesaistīt sabiedriskos vides inspektorus – Valsts vides dienesta pilnvarotas personas.
2. Ūdenstilpes nomniekam vai īpašniekam, zvejas tiesību izmantotājam, kā arī licencētās makšķerēšanas, vēžošanas, zemūdens medību vai rūpnieciskās zvejas organizētājam ir pienākums atbilstoši kompetencei piedalīties attiecīgo ūdeņu zivju resursu aizsardzībā un izmantošanas uzraudzībā."
3. Papildināt likumu ar IX nodaļu šādā redakcijā:

"**IX nodaļa**

**Administratīvā atbildība zivju resursu aizsardzības un izmantošanas jomā un kompetence sodu piemērošanā**

**30. pants. Administratīvā atbildība zivju resursu aizsardzības un izmantošanas jomā**

1. Par makšķerēšanas, vēžošanas un zemūdens medību noteikumu vai licencētās makšķerēšanas, vēžošanas un zemūdens medību noteikumu pārkāpšanu izsaka brīdinājumu vai uzliek naudas sodu no trijām līdz septiņdesmit naudas soda vienībām.
2. Par tauvas joslā noteikto prasību un aprobežojumu pārkāpšanu uzliek naudas sodu fiziskajām personām no sešām līdz divsimt astoņdesmit naudas soda vienībām, bet juridiskajām personām – no divdesmit astoņām līdz piecsimt astoņdesmit naudas soda vienībām.
3. Par zvejas tīklu tirdzniecības un aprites noteikumu pārkāpšanu uzliek naudas sodu fiziskajām personām no sešām līdz simt četrdesmit naudas soda vienībām, bet juridiskajām personām – no piecdesmit sešām līdz četrsimt divdesmit naudas soda vienībām.
4. Par zivju izkraušanas kontroles un zivju tirdzniecības un transporta objektu, noliktavu un ražošanas telpu pārbaudes noteikumu pārkāpšanu uzliek naudas sodu fiziskajām personām no sešām līdz simt četrdesmit naudas soda vienībām, bet juridiskajām personām – no divdesmit astoņām līdz divtūkstoš astoņsimt naudas soda vienībām.
5. Par zvejas noteikumu pārkāpšanu iekšējos ūdeņos uzliek naudas sodu, piemērojot vai nepiemērojot zvejas tiesību izmantošanas aizliegumu uz laiku līdz trim gadiem, fiziskajām personām no sešām līdz simt četrdesmit naudas soda vienībām, bet juridiskajām personām – no sešām līdz astoņsimt sešdesmit naudas soda vienībām.
6. Par zveju iekšējos ūdeņos bez attiecīgas atļaujas un par zveju aizliegtā vietā vai laikā, kā arī par zveju ar aizliegtiem rīkiem un paņēmieniem uzliek naudas sodu, piemērojot vai nepiemērojot zvejas tiesību izmantošanas aizliegumu uz laiku līdz trim gadiem, fiziskajām personām no piecdesmit sešām līdz simt četrdesmit naudas soda vienībām, bet juridiskajām personām – no simt četrdesmit līdz astoņsimt sešdesmit naudas soda vienībām.
7. Par zvejas noteikumu pārkāpšanu teritoriālajos ūdeņos, ekonomiskās zonas ūdeņos vai starptautiskajos ūdeņos uzliek naudas sodu, piemērojot vai nepiemērojot zvejas tiesību izmantošanas aizliegumu uz laiku līdz trim gadiem, fiziskajām personām no sešām līdz simt četrdesmit naudas soda vienībām, bet juridiskajām personām – no divdesmit astoņām līdz divtūkstoš astoņsimt naudas soda vienībām.
8. Par zveju teritoriālajos ūdeņos, ekonomiskās zonas ūdeņos vai starptautiskajos ūdeņos bez attiecīgas atļaujas, aizliegtā vietā, aizliegtā laikā vai ar aizliegtiem rīkiem vai paņēmieniem uzliek naudas sodu, piemērojot vai nepiemērojot zvejas tiesību izmantošanas aizliegumu uz laiku līdz trim gadiem, fiziskajām personām no divdesmit sešām līdz simt četrdesmit naudas soda vienībām, bet juridiskajām personām – no divsimt astoņdesmit līdz divtūkstoš astoņsimt naudas soda vienībām.

**31. pants. Kompetence sodu piemērošanā**

1. Administratīvo pārkāpumu procesu par šā likuma 30. panta pirmajā daļā minētajiem pārkāpumiem uzsāk Valsts vides dienests, Valsts policija un Dabas aizsardzības pārvalde, kā arī pašvaldības policija vai pašvaldības vides kontroles amatpersona. Administratīvā pārkāpuma lietu izskatīšanai sagatavo, to izskata un lēmumu par šā likuma 30. panta pirmajā daļāminētajiem pārkāpumiem pieņemValsts vides dienests vai Dabas aizsardzības pārvalde.
2. Administratīvo pārkāpumu procesu par šā likuma 30. panta otrajā daļā minētajiem pārkāpumiem uzsāk Valsts policija un pašvaldības policija, bet administratīvā pārkāpuma lietu izskatīšanai sagatavo, to izskata un lēmumu par šā likuma 30. panta otrajā daļāminētajiem pārkāpumiem pieņempašvaldības administratīvā komisija.
3. Administratīvo pārkāpumu procesu par šā likuma 30. panta trešajā daļā minētajiem pārkāpumiem uzsāk Valsts vides dienests un Valsts policija, kā arī pašvaldības policija vai pašvaldības vides kontroles amatpersona. Administratīvā pārkāpuma lietu izskatīšanai sagatavo, to izskata un lēmumu par šā likuma 30. panta trešajā daļāminētajiem pārkāpumiem pieņemValsts vides dienests, Valsts policija un pašvaldības administratīvā komisija.
4. Administratīvo pārkāpumu procesu par šā likuma 30. panta ceturtajā daļā minētajiem pārkāpumiem veic Valsts vides dienests.
5. Administratīvo pārkāpumu procesu par šā likuma 30. panta piektajā un sestajā daļā minētajiem pārkāpumiem uzsāk Valsts vides dienests, Valsts policija un Dabas aizsardzības pārvalde, pašvaldības policija un pašvaldības vides kontroles amatpersona, kā arī Nacionālo bruņoto spēku Jūras spēku flotiles Krasta apsardzes dienests un Valsts robežsardze. Administratīvā pārkāpuma lietu izskatīšanai sagatavo, to izskata un lēmumu par šā likuma 30. panta piektajā un sestajā daļāminētajiem pārkāpumiem pieņem Valsts vides dienests un Dabas aizsardzības pārvalde.
6. Administratīvo pārkāpumu procesu par šā likuma 30. panta septītajā un astotajā daļā minētajiem pārkāpumiem uzsāk Valsts vides dienests, Valsts policija, pašvaldības policija un pašvaldības vides kontroles amatpersona, kā arī Nacionālo bruņoto spēku Jūras spēku flotiles Krasta apsardzes dienests un Valsts robežsardze. Administratīvā pārkāpuma lietu izskatīšanai sagatavo, to izskata un lēmumu par šā likuma 30. panta septītajā un astotajā daļāminētajiem pārkāpumiem pieņem Valsts vides dienests."

Likums stājas spēkā vienlaikus ar Administratīvo pārkāpumu procesa likumu.

Zemkopības ministrs

Jānis Dūklavs